नाटक व रैली से दिया बेटी बचाने का संदेश
बम्हौरी गांव में शासकीय कन्या आदर्श हायर सेकंडरी स्कूल की एनएसएस की छात्राओं का सात दिवसीय शिविर शुरू हुआ। इस दौरान छात्राअों ने बेटी बचाओ अभियान के तहत गांव में नुक्कड़ नाटक का मंचन किया। इसके साथ ही एक रैली निकाल कर ग्रामीणों को बेटी बचाने का संदेश दिया।
स्कूल की छात्रा रचना, वर्षा, सुषमा, तेबा खान सहित अन्य छात्राओं द्वारा ग्रामीणों को गांव में साफ-सफाई रखने के लिए भी प्रेरित किया जा रहा है। एनएसएस की कार्यक्रम प्रभारी सुनंदा श्रीवास्तव ने पर्यावरण को सुरक्षित रखने व स्वच्छता को लेकर अपने विचार व्यक्त किए।
अच्छे अंक लाने वाली छात्राएं सम्मानित
उदयपुरा|लाडली लक्ष्मी योजना के तहत लक्ष्मी रथ उदयपुरा पहुंचा। इसमें बाल विवाह और बेटी बचाओ को रोकने से संबंधित कई टिप्स दिए गए। बाल विकास परियोजना कार्यालय में कठपुतली नाटक और सीडी के माध्यम से कम उम्र में विवाह करने और बेटियों को किसी भी कीमत पर बचाने पर जोर दिया गया। कार्यक्रम में मुख्य रूप से उपस्थित जनपद अध्यक्ष ठाकुर वीरेन्द्र सिंह, नगर पंचायत अध्यक्ष केशव पटेल, सभापति भगवान सिंह आदि ने रथ को हरी झंडी दिखाकर रवाना किया। इस अवसर पर उपस्थित जनप्रतिनिधियों ने कक्षा 10 और कक्षा 12 में सर्वोच्च अंक प्राप्त करने वाली छात्राओं को सम्मानित किया। इनमें मंतशा बेग, साक्षी पांडे, नीलू तेनगुरिया आदि प्रमुख हैं। इस कार्यक्रम में लाडली लक्ष्मी योजना के अंतर्गत बालिकाओं को प्रमाण पत्र वितरित किए गए। संचालन चंद्रकला चक्रवती ने किया।
छात्राआों ने जागरूकरता रैली निकालकर बेटी बचाने का दिया संदेश।
शिविर
hin_Deva hin_Deva hin_Deva hin_Deva hin_Deva hin_Deva npi_Deva